42 Jurnalul Oficial al Uniunii Europene 11Jvol. 33 32003R2238 20.12.2003 JURNALUL OFICIAL AL UNIUNII EUROPENE L 333/1 REGULAMENTUL (CE) NR. 2238/2003 AL CONSILIULUI din 15 decembrie 2003 privind protecția împotriva efectelor aplicării Legii americane antidumping din 1916 și ale acţiunilor în temeiul acesteia sau care decurg din aceasta CONSILIUL UNIUNII EUROPENE, având în vedere Tratatul de instituire a Comunității Europene, în special articolul 133, având în vedere propunerea Comisiei, întrucât: (1) Comunitatea are drept obiectiv, printre altele, să contribuie la dezvoltarea armonioasă a comerțului mondial și la suprimarea progresivă a restricțiilor aplicate schimburilor comerciale internaționale. În Statele Unite ale Americii, Legea antidumping din 1916 (!) permite proceduri civile și penale și sancțiuni în cazul practicilor de dumping privind orice tip de produs, atunci când practicile incriminate sunt efectuate cu inten- ția de a elimina sau a leza o industrie în Statele Unite, de a împiedica crearea unei industrii în Statele Unite sau de a restrânge sau monopoliza o secțiune a schimburilor comerciale sau a comerțului cu aceste produse în Statele Unite. La 26 septembrie 2000, în momentul adoptării raportului Organului de apel (?) și a raportului Grupului special (?), confirmat de raportul Organului de apel, Organul de soluţionare a litigiilor din cadrul Organizaţiei Mondiale a Comerţului (OMC) a constat că Legea antidumping din 1916 este incompatibilă cu obligațiile Statelor Unite în cadrul acordurilor OMC, deoarece aceasta prevede, în spe- cial, sancţiuni împotriva practicilor de dumping, cum ar fi tripla impozitare a daunelor-interese, amenzile și pedeapsa cu închisoarea, nici unul dintre acestea nefiind permis de Acordul General pentru Tarife și Comerţ din 1994 (GATT din 1994) sau de Acordul de punere în aplicare a articolului VI din GATT din 1994 (Acord antidumping). Statele Unite nu și-au respectat obligația de a se conforma recomandărilor și deciziilor Grupului special și ale Orga- nului de apel până la data limită de 20 decembrie 2001. Prin urmare, Comunitatea a solicitat autorizația de a sus- penda aplicarea obligațiilor care îi revin în temeiul GATT din 1994 și al Acordului antidumping față de Statele Unite. Publicată cu titlul „Unfair competition” (concurență neloială) la titlul VIII din Revenue Act din 1916; titlul VIII al acestei legi este mențio- nat în United States Code 71-74, la punctul 15 U.S.C. 8 72. AB-2000-5 și AB-2000-6, 28 august 2000. Statele Unite — Legea antidumping din 1916, raportul Grupului spe- cial (WT/DS/136/R, 31 martie 2000). În februarie 2002, Comunitatea a acceptat suspendarea arbitrajului solicitat pe motivul expres că era în curs de examinare de către Congresul Statelor Unite un proiect de lege care prevedea abrogarea Legii antidumping din 1916 și încheierea proceselor pendinte în fața tribunalelor americane. Legea antidumping din 1916 nu este încă abrogată, iar plângeri în temeiul acesteia sunt pendinte în faţa jurisdicțiilor americane împotriva persoanelor aflate sub jurisdicția statelor membre. Aceste proceduri judiciare antrenează cheltuieli de judecată substanțiale și pot conduce, în cele din urmă, la o hotărâre judecătorească care să impună o despăgubire triplă. Prin menținerea și aplicarea sa, Legea antidumping din 1916 împiedică realizarea obiectivelor menționate ante- rior, afectează ordinea juridică stabilită și lezează interesele Comunității și ale persoanelor fizice sau juridice care își exercită drepturile în conformitate cu tratatul. În aceste condiții excepționale, este necesar să se între- prindă o acţiune la nivelul Comunității pentru a proteja interesele persoanelor fizice sau juridice aflate sub jurisdic- ția statelor membre, în special prin eliminarea, neutralizarea, blocarea sau contracararea în alt fel a efecte- lor Legii antidumping din 1916, ADOPTĂ PREZENTUL REGULAMENT: Articolul 1 Nici o hotărâre a unei jurisdicții sau a unei autorități administrative situată în Statele Unite ale Americii care aplică, direct sau indirect, Legea antidumping din 1916 sau recunoaște acţiunile în temeiul acesteia sau care decurg din aceasta nu este nici recunoscută, nici declarată executorie în nici o situaţie posibilă.